open-index/open-wikipedia-markdown huggingface dataset:
NBA-kausi 2020–2021

**NBA-kausi 2020–2021** oli NBA-koripallosarjan 75. kausi. Runkosarja alkoi 22. joulukuuta 2020 eli useita kuukausia tavallista myöhemmin koronaviruspandemian viivästettyä edellisen kauden päättymistä. Runkosarja päättyi 16. toukokuuta 2021. Viimeiseksi jäänyt kuudes loppuottelu pelattiin 20. heinäkuuta. Mestaruuden voitti Milwaukee Bucks, jonka ainoa aiempi mestaruus oli 50 vuoden takaa. Loppuotteluvastustaja oli Phoenix Suns. Loppuotteluiden arvokkaimmaksi pelaajaksi valittiin Milwaukeen Giannis Antetokounmpo ja runkosarjan arvokkaimmaksi pelaajaksi Denver Nuggetsin Nikola Jokić.

Runkosarjan pituudeksi päätettiin 72 ottelua kullekin 30 joukkueelle. Joukkueet pelasivat kahdessa konferenssissa, joiden molempien kuusi parasta pääsivät suoraan pudotuspeleihin ja sijoille 7–10 sijoittuneet pelasivat erillisen karsinnan kahdesta muusta konferenssinsa pudotuspelipaikasta.

Kanadalaisjoukkue Toronto Raptors pelasi Kanadan ja Yhdysvaltojen välisten, koronapandemian seurauksena asetettujen rajanylitysrajoitusten vuoksi kotiottelunsa Yhdysvalloissa, Floridan Tampassa.

## Lähteet

## Aiheesta muualla

* Virallinen sivusto
Kaohsiungin rakennuspalo 2021

Kaohsiungissa tapahtui aamuyöllä 14. lokakuuta 2021 tuhoisa rakennuspalo, joka oli yksi Taiwanin historian eniten kuolonuhreja vaatineista tulipaloista. Palo käynnisti kiivaan keskustelun maan rakennusturvallisuuden tilasta.

Palo tapahtui vuonna 1981 valmistuneessa Cheng Chung Cheng -rakennuksessa, jossa on sekä liiketiloja että asuntoja. 13-kerroksinen rakennus sijaitsee Yanchengin kaupunginosassa, Kaohsiungin keskustassa. Rakennuksessa toimiviin yrityksiin kuului muun muassa ravintoloita, elokuvateatteri ja baari. Talon asukkaat olivat enimmäkseen vanhempia ihmisiä, jotka kärsivät muun muassa dementiasta ja muista kroonisista vaivoista.

Rakennuksen yritystilat olivat olleet ennen paloa pitkään tyhjillään ja hylättyinä. Palokunnan mukaan ensimmäiset viisi kerrosta olivat melko täynnä romua, mikä edesauttoi palon leviämistä.

Palon syttymissyy on epäselvä, mutta ensimmäisen kerroksen asukkaat kertoivat kuulleensa pamauksen ennen havaintoja savusta ja liekeistä.

Sammutustöihin osallistui 145 palomiestä ja 72 paloautoa. Palo saatiin sammutettua kello seitsemän maissa.

Samana päivänä Kaohsiungin pormestari Chen Chi-mai esitti anteeksipyyntönsä. Kaupunginvaltuusto ilmoitti aloittavansa selvityksen kaupungin rakennuskannan kunnosta ja palokunnan välineiden sopivuudesta. Keskustelua on käyty etenkin myös vanhempien rakennuksien paloturvallisuudesta.

Rakennuksessa oli syttynyt tulipalo aiemminkin, vuonna 1999, jolloin rakennuksesta pelastettiin 28 henkilöä; kukaan ei kuollut.

## Lähteet
Khumib

**Khumib** on joki Kunenen alueella luoteisessa Namibiassa. Siinä on vettä ainoastaan ajoittain sadeaikana marraskuusta maaliskuuhun. Sen valuma-alueen arvioidaan olevan 2&nbsp;200–2&nbsp;300&nbsp;km².

Khumibin alkulähde on Orupemben kylän lähellä Kunenen alueen kaukaisessa luoteisosassa. Sieltä joki matkaa länteen Luurankorannikolle. Jos joessa on vettä, se yleensä kuivuu matkalla rannikolle. Vain harvoin sen vesi pääsee Atlantin valtamereen asti.

## Lähteet
Rivarolo

**Rivarolo** voi tarkoittaa ainakin seuraavia:

*Rivarolo Canavese – kunta Piemonten alueella Pohjois-Italiassa. 
*Rivarolo Mantovano – kunta Lombardiann alueella Pohjois-Italiassa.
WeetBix

**WeetBix** on australialainen aamiaismurotuote. Se on suosittu ympäri maailmaa, erityisesti Australiassa, Uudessa-Seelannissa, Papua-Uudessa-Guineassa, Fidžissä, Uudessa-Kaledoniassa, Indonesiassa, Singaporessa, Malesiassa ja Ranskan Polynesiassa. WeetBix valmistetaan Australiassa (Sydneyssä, Brisbanessa ja Perthissä) ja Uudessa-Seelannissa (Aucklandissa).

## Katso myös
* Weetabix

## Aiheesta muualla
*WeetBix Australia 
*WeetBix Uusi-Seelanti 
*WeetBix Etelä-Afrikka
Onni Suutari

**Onni Suutari**  (s. 29. huhtikuuta 2003 Raahe) on suomalainen jalkapalloilija, joka pelaa hyökkääjänä Veikkausliigan AC Oulussa. Suutari debytoi Veikkausliigassa kaudella 2021.

## Seurajoukkueet
Suutarin pelaajaura aikuisten tasolla alkoi kaudella 2020, kun hän nousi OLS:in edustusjoukkueeseen Kakkosessa. Kaudella 2020 Suutari pelasi loppukauden aikana yhteensä yhdeksässä kakkosen ottelussa.
Suutari debytoi Veikkausliigassa 31. lokakuuta 2021 18-vuotiaana ottelussa AC Oulu–FC KTP.
Suutari on pelannut Veikkausliigaa **AC Oulussa** yhteensä 37 ottelua ja tehnyt niissä 2 maalia.

**IF Gnistan(laina)** 29. heinäkuuta 2022, Suutari lainattiin IF Gnistaniinloppukauden ajaksi.

**Tallinna Kalev(laina)** 1. maaliskuuta 2024, Suutari lainattiin Viron Meistriliiga joukkueeseen heinäkuun loppuun asti kestävällä lainasopimuksella.
## Maajoukkue
Ensimmäinen maaotteluedustus Suutarilla tuli 6. kesäkuuta 2024 Viroa vastaan
## Lähteet
*https://acoulu.fi/joukkue/2022/
*https://www.transfermarkt.com/onni-suutari/profil/spieler/793688
*https://gnistan.fi/2022/07/gnistanissa-pelaajaliikennetta-molempiin-suuntiin/
*https://acoulu.fi/uutiset/onni-suutari-lainalle-viroon

### Viitteet
Rivarolo Canavese

**Rivarolo Canavese** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 12&nbsp;400 asukasta.

## Lähteet

## Aiheesta muualla
USS Gwin (DD-71)

**USS Gwin** (runkonumero DD-71) oli Yhdysvaltain laivaston Caldwell-luokan hävittäjä.

## Valmistus

Alus tilattiin Seattlesta Washingtonista Seattle Construction and Drydock Companyltä. Se laskettiin vesille 22. joulukuuta 1917 kumminaan James S. Woodsin puoliso ja otettiin palvelukseen 18. maaliskuuta 1920 ensimmäisenä päällikkönään H. H. Boussen.

## Palvelus
Alus lähti 26. huhtikuuta Puget Soundista vieraillen Kalifornian rannikkokaupungeissa läpäisten Panaman kanavan ja edelleen Rhode Islandille Newportiin, jonne se saapui 2. kesäkuuta. Partioituaan Yhdysvaltain itärannikolla aina Charlestoniin alus poistettiin palveluksesta 28. kesäkuuta 1922 Philadelphian laivastontelakalla. Alus oli reservialuksena Philadelphiassa, kunnes se poistettiin alusluettelosta 25. tammikuuta 1937. Hylky myytiin 16. maaliskuuta 1939 romutettavaksi Baltimoreen Union Shipbuilding Companylle.

## Lähteet
*
*

### Viitteet
Seppo Junnila

**Seppo Junnila** (s. 22. tammikuuta 1967) on Otaniemen Aalto-yliopistolla kiinteistöliiketoiminnan alalla toimiva professori. 

Seppo Junnila työskentelee kiinteistöliiketoiminnan professorina rakennetun ympäristön laitoksella. Hänen tutkimuksensa painottuu elinkaariajattelun teknologioihin ja elinkaarijohtamiseen kaupunki- ja kiinteistökehityksessä, kestävään kiinteistö talouteen sekä lean-ajatteluun, innovaatioihin ja yrittäjyyteen kiinteistö- ja palvelualalla. Professori Junnila on johtanut useita suuria tutkimushankkeita, joissa on ollut mukana kymmeniä teollisuuskumppaneita. Tällä hetkellä hän ohjaa kahdentoista tohtorikoulutettavan ryhmää.

Hänen tutkimuksensa painottuu elinkaariajattelun teknologioihin ja elinkaarijohtamiseen kaupunki- ja kiinteistökehityksessä, kestävään kiinteistötalouteen sekä lean-ajatteluun, innovaatioihin ja yrittäjyyteen kiinteistö- ja palvelualalla. Professori Junnila on johtanut useita suuria tutkimushankkeita, joissa on ollut mukana kymmeniä teollisuuskumppaneita. Tällä hetkellä hän ohjaa kahdentoista tohtorikoulutettavan ryhmää.

Professuurin ohella Junnila on toiminut dosenttina Tampereen teknillisessä yliopistossa kiinteistöjen ja rakennetun ympäristön elinkaaren tutkimuksessa. Hän on työskennellyt lukuisia kertoja vierailevana tutkijana sekä Berkleyssä että Stanfordin yliopistossa.

Ennen akateemista uraa Junnila työskenteli monissa konsultointialan tehtävissä, esimerkiksi liiketoiminnan kehittämispäällikkönä ja osastopäällikkönä sekä liiketoimintajohtajana Suomen Innovaatiorahastossa (Sitra).

Junnila väitteli vuonna 2004 Teknillisessä korkeakoulussa, rakennus- ja ympäristötekniikan osastolla aiheesta ’The enviromental impact of an office building throughout its life cycle. Väitöskirja sai Suomen Rakennusinsinööriliiton vuoden parhaan väitöskirjan apurahan.

## Lähteet
* Seppo Junnila nimitetty Insinööritieteiden korkeakoulun varadekaaniksi *Aalto*. 19.8.2021
Smiling Friends

**Smiling Friends** on vuonna 2022 alkanut Adult Swimin animaatiosarja. Sarjan loivat Zach Hadel ja Michael Cusack. Sarja kertoo yrityksestä, jonka tehtävä on saada asiakkaansa hymyilemään.
Ménessaire

**Ménessaire** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 70 kilometriä Beaunen kaupungista länteen.

Kunnan alueella on keskiaikaisen 1300-luvun linnan paikalle 1600-luvulla rakennettu linna *Château de Ménessaire*. Vanha linna poltettiin ainakin kahdesti. Ensin tuleva Ranskan kuningas Ludvig XI vuonna 1444 ja toisen kerran hugenotit vuonna 1570. Nykyään linna tarjoaa majoituspalveluita. 

*La maison du Seigle* on museo, joka esittelee Morvanin tärkeimmän viljan rukiin. Museo esittelee rukiin historiaa alueella, ruisoljesta valmistettuja esineitä, morvanilaisia olkikattoisia mökkejä sekä kärryjä. Se on osa Morvanin ekomuseoita.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Tom Rejström

**Tom Rejström** (s. 1. marraskuuta 1991) on suomalainen näyttelijä.

Rejström valmistui vuonna 2016 Taideyliopiston Teatterikorkeakoulusta ja on valmistumisen jälkeen toiminut laaja-alaisesti kotimaisella esittävien taiteen kentällä sekä näyttelijänä että ohjaajana. 

Rejström näytteli pääroolia Jarno Saarisena Yleisradion vuonna 2024 julkaisemassa televisiosarjassa Jarno ja minä. Rejströmiä tunnetaan myös asianajaja Oskari Erosen roolista Elisa Viihteen draamasarjasta Pohjolan laki (2020-2023) ja Kjell Westön kirjaan perustuvassa Rikinkeltainen taivas-elokuvasta, joka tuli elokuvateattereihin vuonna 2021. 

Rejström työskentelee näyttelijäntaiteen lehtorina Taideyliopistossa ja toimi Hangon teatteritreffien taiteellisena johtajana 2017-2024.

## Lähteet
Flanderin ympäriajo 2021

**Flanderin ympäriajo 2021** oli järjestyksessään 105. maantiepyöräilyn miesten Flanderin ympäriajo. Se käytiin 254,3 kilometrin reitillä Antwerpenistä Oudenaardeen 4. huhtikuuta 2021. Kilpailu kuului UCI World Touriin.
 Kasper Asgreen voitti kilpailun kukistettuaan loppukirissä Mathieu van der Poelin. 

## Miesten tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Naisten kilpailu

Samana päivänä käytiin myös 18. kerran naisten Flanderin ympäriajo. Oudenaarde toimi 152 kilometrin mittaisen kilpailun lähtö- ja maalipaikkana. Kilpailu kuului UCI Women's World Touriin. Annemiek van Vleuten voitti kilpailun 26 sekunnin erolla Lisa Brennaueriin.

## Naisten tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Lähteet
Kauko Ikävalko

**Kauko Uolevi Ikävalko** (8. maaliskuuta 1920 Viipuri – 22. joulukuuta 2004 Helsinki) oli suomalainen juristi ja yritysjohtaja, joka sai teollisuusneuvoksen arvonimen.

Ikävalkon vanhemmat olivat liikkeenharjoittaja Matti Ikävalko ja Lempi Veijalainen ja puoliso vuodesta 1941 Ester Alviina Elvala. Ikävalko tuli ylioppilaaksi vuonna 1938 ja valmistui juristiksi vuonna 1953, sota-aika oli keskeyttänyt hänen opintonsa. Hän suoritti myös lakitieteen lisensiaatin tutkinnon vuonna 1955. Huhtamäen palvelukseen Ikävalko tuli vuonna 1950 toimistopäälliköksi, vuonna 1956 hänestä tuli yhtiön lakimies ja johtokunnan ja hallintoneuvoston sihteeri, vuonna 1958 markkinointijohtaja ja vuonna 1959 keksi- ja leipätehdas Ipnoksen johtaja. Huhtamäen johtokunnan jäsen Ikävalko oli vuodesta 1963.

Ipnoksen tultua myydyksi vuonna 1967 Ikävalkosta tuli Huhtamäen pakkausalan johtaja vuoteen 1972, minkä jälkeen hänen vastuullaan oli yhtymän elintarviketeollisuus. Varatoimitusjohtajaksi Ikävalko nimitettiin 1974. Viimeisinä työvuosinaan ennen eläkkeelle jäämistään vuonna 1980 hän hoiti konsernin kehittämishankkeita. Myös toimialansa luottamustehtäviä hoitanut Ikävalko sai teollisuusneuvoksen arvonimen vuonna 1975. Sotilasarvoltaan hän oli reservin kapteeni (1968). 

## Lähteet
Liernais

**Liernais** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 57 kilometriä Beaunen kaupungista luoteeseen.

Saint-Laurentin kirkko on ollut alun perin linnan kappeli 1200-luvulla, mutta sitä on muutettu monta kertaa. Viimeisimmät muutostyöt tehtiin 1800-luvun puolivälissä ja 1800-luvun lopulla, jolloin poistettiin viimeisetkin keskiaikaisen kappelin elementit.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Jänicke

**Jänicke** on sukunimi, joka on muun muassa seuraavilla henkilöillä:

*Gisbert Jänicke (s. 1937), saksalainen suomalaisen kirjallisuuden kääntäjä
*Tanja Jänicke (1968−2022), suomalainen sisustusarkkitehti ja palvelumuotoilija, Gisbert Jänicken tytär
Molphey

**Molphey** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 40 kilometriä Montbardin kaupungista etelään.

Molphey sijaitsee Morvanin metsäisillä kukkuloilla. Kunnan kirkko on rakennettu uudelleen 1800-luvulla.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Kuonomonni

**Kuonomonni** (*Cranoglanis bouderius*) on kuonomonneihin kuuluva kalalaji. Lajia tavataan uhanalaisena makeista vesistä Itä-Aasiasta. 

## Koko ja ulkonäkö
Kuonomonni voi kasvaa suurimmillaan noin 43 cm pitkäksi. Lajin ruumis on pitkänomainen, pitkäkuonoinen ja litteähkö. Päätä suojaa luulevy ja kuonossa on useita pitkiä viiksisäikeitä. Kalan selkäevä on lyhyt ja sen takana on rasvaevä. Kuonomonni on väriltään selästään ruskehtava ja vaalenee vatsaa kohden. Evät ovat harmaat.

## Levinneisyys ja elintavat
Kuonomonnia tavataan Kiinasta Helmijoesta ja siihen laskevista Länsi- ja Beijoista. Laji elää kirkkaissa ja nopeasti virtaavissa vesissä lähellä pohjaa. Sen ravintoa ovat kalat ja selkärangattomat eläimet kuten katkaravut. Kuonomonnin lisääntymiskausi kestää maaliskuulta kesäkuulle ja kala kutee pohjaan kaivamaansa kuoppaan. 

Kuonomonni on erittäin hyvä ruokakala ja ylikalastus on keskeinen syy siihen, että laji luokitellaan vaarantuneeksi. Muita uhkia ovat elinympäristön saastuminen ja patojen rakentaminen.  

## Lähteet
Montigny-Saint-Barthélemy

**Montigny-Saint-Barthélemy** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 27 kilometriä Montbardin kaupungista etelään.

Kunnan keskustassa oleva Saint-Barthélemyn kirkko on peräisin 1100-luvulta. Kirkko uusittiin 1500-luvulla. Kirkon kellotorni on linnoitettu ja siinä on jousiampujille tehdyt ampuma-aukot. Kirkkoa ympäröi hautausmaa. Hautausmaalla on menhir, *Menhir de Montigny*, joka laitettiin nykyiseen paikkaan vuonna 1961. Se lisättiin historiallisten monumenttien luetteloon vuonna 1910. Tämän lisäksi Morvanista on löydetty vain kaksi menhiriä. 

Kunta on osa Morvanin luonnonpuistoa (*Parc naturel régional du Morvan*).


Tiedosto:Montigny-Saint-Barthélemy_(21)_Église_Saint-Barthélemy_-_Extérieur_-_02.jpg|Saint-Barthélemyn kirkko
Tiedosto:Montigny-Saint-Barthélemy_(21)_Menhir_du_cimetière.jpg|Menhir de Montigny


## Lähteet

## Aiheesta muualla
Pyöröminttu

**Pyöröminttu** (*Mentha suaveolens*) on monivuotinen, maustekasvina tunnettu minttulaji. Sen varsi on pysty, villakarvainen, 25–80 senttimetriä korkeaksi kasvava. Lehdet ovat pyöreähkön herttamaisia, tylppäkärkisiä, ruodittomia, ryppyisiä ja laidasta alaskiertyviä. Lehtilavat ovat karvaisia, alta huopakarvaisia. Kukinnot ovat tiheitä pienikukkaisia latvakukintoja. Kukissa on valkoinen, neliliuskainen, kalju teriö.

## Lähteet

## Aiheesta muualla
* Suomen Lajitietokeskus: Pyöröminttu – ''Mentha suaveolens''
Mooseksensädekaisla

**Mooseksensädekaisla** (*Cyperus albostriatus*) on sarakasvien (Cyperaceae) heimoon, sädekaislojen (*Cyperus*) sukuun kuuluva kasvilaji. Se on monivuotinen ja mätästävä sädekaislalaji, jonka varret voivat kasvaa 20–60 cm korkeiksi. Varret ovat kolmisärmäisiä, sileitä ja halkaisijaltaan 1–2 mm. Mooseksensädekaislan juurakko on lyhyt ja paksu. Lehdet ovat varsien pituisia tai selvästi lyhyempiä ja 8–18 mm leveitä. Kukinnossa on 8–10 suojuslehteä, jotka ovat lehtimäisiä ja suunnilleen kukinnon pituisia. Kukinto on kerrannainen ja jakautuu 8–24 haaraan, joissa kussakin on noin 1,5 cm leveät tähkylärykelmät. Tähkylät sijaitsevat kukinnossa yksittäin tai 2–4 tähkylän ryhminä ja ovat 4–14 mm pitkiä sekä 1–1,5 mm leveitä. Kussakin tähkylässä on 8–30 kukkaa. Mooseksensädekaisla kukkii keväällä tai kesällä. Hedelmänä on yleismuodoltaan soikea tai munamainen, kolmisärmäinen pähkylä, joka on noin 1–1,5 mm pitkä ja halkaisijaltaan noin 0,3–0,5 mm. Pähkylän väri vaihtelee ruskeasta lähes mustaan.

Mooseksensädekaisla kasvaa luontaisena eteläisessä Afrikassa, mutta sitä kasvatetaan yleisesti koristekasvina ja laji onkin siten levittäytynyt puutarhakarkulaisena eri puolille maailmaa.

## Lähteet

## Aiheesta muualla
* Laji.fi: Mooseksensädekaisla (''Cyperus albostriatus'')
* JSTOR Global Plants: ''Cyperus albostriatus'' 
* Global Biodiversity Information Facility (GBIF): ''Cyperus albostriatus''
Soijasenna

**Soijasenna** eli **afrikankassia** (*Senna obtusifolia*) on alkuperältään trooppinen hernekasvilaji. Se vaihtelee kasvutavaltaan ja voi kasvaa yksi- tai monivuotisena, ruohona tai pensaana. Pohjoismaissa soijasenna on kasvanut 10–50 senttimetriä ja Afrikassa 0,5–2,5 metriä korkeaksi. Sen lehdissä on kolme paria leveän vastapuikeita lehdyköitä. Lehden tyvessä on eritenystyjä. Kukat ovat keltaisia, paloissa kasvavat siemenet ovat kulmikkaita, kypsinä ruskeita papuja.

Soijasenna esiintyy alun perin Yhdysvalloissa, Keski- ja Etelä-Amerikassa. Se kasvaa myös vanhan maailman tropiikissa Afrikassa, Aasiassa ja Australiassa. Laji on joskus levinnyt soijapapujen mukana.

## Lähteet

## Aiheesta muualla
* Suomen Lajitietokeskus: Soijasenna – ''Senna obtusifolia''
* Finto: Kassu – Kasvien suomenkieliset nimet: ''Senna obtusifolia''
2.0 (Aikakoneen albumi)

**2.0** on Aikakoneen studioalbumi, joka julkaistiin 23. lokakuuta 2015. Tupla-albumin toinen levy sisältää yhtyeen hittejä. 

## Kappaleet
### CD 1
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 

## Lähteet
Ristityräkki

**Ristityräkki** (*Euphorbia lathyris*) on kaksivuotinen, joskus koristekasvina viljelty tyräkkilaji. Se on tanakkavartinen, pysty, 0,5–1,5 metriä korkeaksi kasvava maitiaisnesteellinen ruoho. Nuorissa versoissa kasvavat lehdet ovat ehyitä, tasasoukkia, tummanvihreitä. Lehdet ovat varrella vastakkaisina pareina ja lehtiparit vuorotellen ristikkäin. Kukitoverson lehdet ovat erimuotoisia, herttamaisia. Kukintona on runsashaarainen sarja.

Ristityräkki esiintyy alkuperäisenä Italiassa, Ranskassa, Kreikassa ja Kiinassa. Se esiintyy myös tulokaslajina useissa maanosissa.

## Lähteet
Anta Sports

**Anta Sports Products Limited**, lyhyemmin **Anta Sports** on kiinalainen urheiluväline- ja urheiluvaatekonserni, joka on perustettu vuonna 1991. Hongkongin pörssiin yhtiö listautui vuonna 2007. Yhtiön pääkonttorit sijaitsevat manner-Kiinassa Fujianin maakunnan Quanzhoun Jinjiangissa ja Xiamenissa. Juridisesti konserni on kuitenkin rekisteröity veroparatiisina tunnetuille Caymansaarille.

Joulukuussa 2018 Anta Sportsin johtama kiinalaiskonsortio tarjoutui ostamaan suomalaisyhtiö Amer Sportsin 4,6 miljardilla eurolla. Pian Amer Sports siirtyi kiinalaisomistukseen, ja poistui Helsingin pörssistä syyskuussa 2019. Anta Sports on tytäryhtiöineen liikevaihdoltaan selvästi maailman suurimpia urheiluvaatetuskonserneja Nikeä ja Adidasta pienempi, mutta samaa kokoluokkaa kuin Puma ja Under Armour. Vuonna 2020 Anta Sportsin liikevaihto oli 35,5 miljardia RMB (noin 5,2 mrd. USD). Jalkineiden (footwear) osuus liikevaihdosta oli 12,1 mrd. RMB, vaatteiden (apparel) 21,7 mrd. RMB ja lisävarusteiden (accessories) 1,1 mrd. RMB. 

Monet tunnetut kiinalaiset ja kansainväliset urheiluvaatteiden tuotemerkit kuuluvat nykyään Anta Sportsille. Yhtymän tuotemerkkejä ovat muun muassa Anta, Anta Kids, Fila (Kiinan markkinoilla), Fila Kids, Fila Fusion, Descente, Kolon Sport. Liikevaihtoa Anta Sports sai vuonna 2020 eniten yhtiön Kiinan markkinoille lisensioidusta Fila-brändistä (sis. Fila Kids ja Fila Fusion), yhteensä 17,5 mrd. RMB. Anta-brändi myi 15,7 miljardilla (RMB), ja muut Anta Sportsin brändit 2,3 mrd RMB:llä. Lisäksi on huomioitava, että tytäryritys Amer Sportsin tuotemerkit (kuten Arc'teryx, Atomic, Peak Performance, Salomon, Wilson) ovat Anta Sportsin omistuksessa ja hallinnassa. Anta Sportsin vuoden 2020 liikevaihdon luvut eivät kuitenkaan sisällä yhteisyritys Amer Sportsin  myyntiä. Amer Sports raportoi vuoden 2020 liikevaihdokseen EUR 2,2064 miljardia euroa, ja tämän huomioiden Anta Sports -konserniyhtiö nousee tytär- ja yhteisyrityksineen liikevaihdolla mitaten maailman kolmenneksi suurimmaksi urheiluvaatteiden ja -tuotteiden valmistajaksi. 

Muun muassa Yleisradio Urheiluruudun (9. tammikuuta 2022) mukaan Anta Sports on tunnettu siitä, että se suosii ihmisoikeusjärjestöjen mukaan mahdollisesti uiguurien pakkotyöllä tuotettua Xinjiangin puuvillaa urheiluvaatteissaan. Yhtiö on näkyvästi mukana myös urheilusponsoroinnissa. Se vastaa esimerkiksi kansainvälisen olympiakomitean vaatetuksesta vuoden 2022 Pekingin talviolympialaisissa ja aiemmin Tokion kesäolympialaisissa. Kiinan markkinoilla esimerkiksi Adidasta ja Pumaa kohtaan on järjestetty boikotteja, koska ne ovat pyrkineet välttämään käyttämästä kiistanalaista Xinjiangin puuvillaa. 

## Katso myös
* Li Ning (yritys), kilpailija Kiinan kotimarkkinoilla

## Lähteet

## Aiheesta muualla
 
*China Rich List: 56. Ding Shizhong & family. Real time net worth: $8.5B (9.1.2022)  (forbes.com)
Sulkaneilikka

**Sulkaneilikka** (*Dianthus plumarius*) on koristekasvina viljelty monivuotinen neilikkalaji. Se muodostaa mätästäviä kasvustoja ja kasvaa 30–60 senttimetriä korkeaksi. Se muistuttaa jonkin verran hietaneilikkaa, mutta on isokokoisempi ja lehdiltään sinertävän vihreä. Sulkaneilikan varret ovat haarattomia, tanakoita ja niiden päässä kasvaa tavallisesti yksi kukka. Terälehdet ovat valkoiset tai vaaleanpunaiset, kärjestä epäsäännöllisen hampaisesti liuskoittuneet.

Sulkaneilikka kasvaa alkuperäisenä Euroopassa ainakin Itävallassa, Unkarissa ja Sloveniassa. Se on myös tulokaslaji monissa muissa Euroopan maissa ja Pohjois-Amerikassa.

## Lähteet

## Aiheesta muualla
* Suomen Lajitietokeskus: Sulkaneilikka – ''Dianthus plumarius''
Olaug Bollestad

**Olaug Vervik Bollestad** (s. 4. marraskuuta 1961 Strand) on norjalainen kristillisen kansanpuolueen poliitikko ja puolueensa puheenjohtaja marraskuusta 2021. Hän toimi Solbergin hallituksessa maatalousministerinä (2019–21) sekä lapsi- ja perheministerinä (2021). Hän on istunut suurkäräjillä vuodesta 2013.

Koulutukseltaan ja aiemmalta ammatiltaan Bollestad on sairaanhoitaja. Hän on opiskellut myös hallintojohtamista ja taloutta.

## Lähteet

## Aiheesta muualla

* Olaug Bollestad Norjan suurkäräjien verkkosivuilla
Save Rock and Roll

**Save Rock And Roll** on Fall Out Boy -yhtyeen studioalbumi, joka julkaistiin 12. huhtikuuta 2013.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
American Beauty/American Psycho

**American Beauty/American Psycho** on Fall Out Boy -yhtyeen studioalbumi, joka julkaistiin 16. tammikuuta 2015.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* V2.fi: 

## Lähteet
Alfred Gager

**Alfred Gager** (10. helmikuuta 1942 – 10. tammikuuta 2022) oli itävaltalainen jalkapalloilija. Hän pelasi kuudessa ottelussa Itävallan jalkapallomaajoukkueessa vuosina 1962–1963. Gager kuoli 79-vuotiaana 10. tammikuuta 2022.

Gager liittyi Austria Wienin junioreihin vuonna 1954 ja pelasi Itävallan pääsarjassa ensimmäisen ottelunsa elokuussa 1961. Hän voitti tuplamestaruuden (liiga ja cup) kausina 1961–1962 ja 1962–1963. Hän pelasi Austriasta lähdettyään vielä kauden 1966–1967 Wackerin joukkueessa.

## Lähteet
Suomen mongolialainen painiyhdistys

**Suomen mongolialainen painiyhdistys ry.** on vuonna 2015 perustettu yhdistys, joka järjestää mongolialaisen painin suomenmestaruuskilpailut ja jakaa tietoa perinteisestä mongolialaisesta painista. Yhdistyksen perustajajäsenet ovat Jorko Fors, Arto Laaksoharju ja Pekka Österberg. Kilpailujen paikka on historiallisen Korsholman linnan vanha sijaintipaikka.

## Suomenmestaruuskilpailujen voittajat

* Jukka Sihvonen 2015
* Jukka Sihvonen 2016
*Tuomas Bauman 2017
* Petteri Sulander 2018
* Jussi Hakomäki 2019
* Korona 2020

## Lähteet
Den Store Danske Encyklopædi

**Den Store Danske Encyklopædi**, usein pelkkä **Den Store Danske**, on tanskalainen ilmainen verkossa julkaistava tietosanakirja. Se ilmestyi alun perin 20 osaa käsittävänä Gyldendalin kustantamana kirjasarjana vuosina 1994–2001, joka julkaistiin vuonna 2006 maksullisena verkossa ja muutettiin vuonna 2009 maksuttomaksi.

Tietosanakirjan artikkeleita on ollut kirjoittamassa noin 4&nbsp;000 eri alojen asiantuntijaa, ja siinä käsitellään muun muassa luontoa, kulttuuria, tiedettä ja yhteiskuntaa erityisesti tanskalaisesta näkökulmasta mutta myös globaalisti. Hanketta rahoitti tupakkatehtailija Ludvig Augustinuksen muistosäätiö. Vuonna 2017 verkkosanakirja jouduttiin sulkemaan riittämättömien mainostulojen vuoksi, mutta vuodesta 2020 sen ylläpidon ja päivittämisen on rahoittanut Tanskan valtio.

StoreDanskeEncyklopaedi.jpg|Painettu versio, joka ilmestyi vuosina 1994–2001.


## Katso myös
* Nationalencyklopedin
* Store norske leksikon

## Lähteet

## Aiheesta muualla

* ''Den Store Danske Encyklopædi'' verkossa
Macaon lainsäädäntöneuvoston vaalit 2021

**Macaon lainsäädäntöneuvoston vuoden 2021 vaalit** (, ) pidettiin 12. syyskuuta ja siinä valittiin 33 edustajaa lainsäädäntöneuvostoon.

Macaota on perinteisesti pidetty Kiinan silmissä parempana erityishallintoalueena, koska siellä ei ole demokratiaa vaativia mielenosoituksia ja kaupungin hallinto seuraa Pekingin politiikkaa enemmän kuin Hongkong.

## Vaalijärjestelmä ja tausta
Lainsäädäntöneuvoston 33 edustajasta 14 valitaan normaaleilla kansalaisille avoimilla vaaleilla. 12 sen sijaan valitaan elinkeinoelämän omien jäsenten keskuudesta. Kaikkien 14 avoimien listojen kautta valittavien ehdokkaiden tulee julkisesti vannoa uskollisuuden vala erityishallintoalueen peruslaille, johon kuuluu myös vuonna 2009 Macaon kansallisen turvallisuuden laki. Valasta kieltäytyvät eivät voi asettua ehdolle.

Vaaleja edelsi suuri opposition diskaus, jolla estettiin demokratiamyönteisten edustajien asettuminen ehdolle. Ainoa poikkeus tästä oli Uuden toivon lista. Syyksi opposition kieltämiseen oli virallisesti "epäuskollisuus" ja kyseessä oli ensimmäinen kerta, kun kaupungin keskusvaalilautakunta toteutti vastaavan massadiskauksen.

Macaon peruslain mukaan hallintojohtaja nimittää seitsemän jäsentä vaalien yhteydessä.

## Tulokset
Vaalien tuloksena demokratiamyönteinen leiri sai vain 2 paikkaa. Yksi meni ns. puolueettomalla Synergia-puolueelle ja loput Peking-myönteisille edustajille, joihin kuuluvat myös kaikki elinkeinoelämän edustajat.

Äänestysaktiivisuus jäi ennätyksellisen alhaiseksi (42 %), mistä kaupungin hallinto syytti koronaviruspandemiaa ja huonoa säätä. Vaalipäivänä hellettä oli kuitenkin +34 °C ja koronatapauksia kaupungissa oli raportoitu yhteensä 63 sitten pandemian alettua vuonna 2020, ja viimeisin tapaus todettiin kuusi viikkoa ennen vaaleja. 

## Lähteet
Humanismin käsi

**Humanismin käsi** on Viitasaaren kaupungin vuonna 1980 perustama elokuvapalkinto, joka jaetaan vuosittain Viitasaaren elokuvaviikolla.

Palkinto jaetaan suomalaisessa kokoillan näytelmäelokuvassa työskennelleelle henkilölle, joka on taiteellisesti laadukkaan elokuvan välityksellä edistänyt humanistisia ja ihmisläheisiä arvoja.

## Luettelo palkituista

## Lähteet
Henrik Pathirane

**Henrik Pathirane** (s. 1987) on suomalainen runoilija, kuvataiteilija ja tutkija. 

Pathiranen ensimmäinen kirjamuotoinen runokokoelmateos on Poesian syksyllä 2021 julkaisema *olem*. Pathirane on tehnyt runoja video-, sävel- ja tanssitaiteen teoksiin ja näyttelyihin ja harjoittaa kokeellista kustannustoimintaa Humahdus-nimellä. Verkossa julkaistut teokset *Minuutti*, *Taudinkuva ja muuta pientä, Taidepuhe* sekä Pathiranen ja Verna Joen muodostaman työparin Joki_Pathirane *Mmmurica* (Käsite-Kirjat, 2020) ovat ilmestyneet myös painetussa muodossa. Pathirane on myös yhtenä tekijänä *Säihkyvät utopiat* -esseekokoelmassa. Jalokiviä & Kiikareita -julkaisussa on julkaistu Pathiranen teksti.

Kuvataiteilijana Pathiranella on ollut yksityisnäyttelyt Galleria Oksasenkatu 11:ssä (2023) ja Galleria Huudossa (2024). Näyttelyissä on ollut esillä muun muassa animaatiota, käsintehtyä paperia ja kirjoituskonetaidetta.

Pathiranen taiteelliset teokset ovat muun muassa tutkineet kaupunkikuvaa.  Pathiranen tuotannossa on esiintynyt myös glitchin piirteitä. 

## Runoteokset
* 
* 
* 
* 
* 

## Antologiat
* 

## Lähteet

## Aiheesta muualla
* Henrik Pathirane Humahdus-sivustolla
* Henrik Pathirane Poesian sivulla
Rouvray (Côte-d’Or)

**Rouvray** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 33 kilometriä Montbardin kaupungista lounaaseen.

Kunnan keskustassa on 1100-luvun kappelin paikalle rakennettu kirkko. Saint-Didierin kirkko on sekoitus eri aikakausien rakennustyylejä 1300-luvulta vuoteen 1860, jolloin kirkon laiva rakennettiin. Kirkossa on säilynyt kaksi 1300-luvun lasimaalausta.

Rouvray oli ennen rautatieyhteyksien kehittymistä tärkeä markkinapaikka, jossa oli myynnissä karjaa ja niihin liittyviä maataloustuotteita. Varsinkin 1700-luku oli kunnalle menestyksekästä. Kunnassa oli myös nahkatehdas ja useita kutomatehtaita, sillä raaka-aineet olivat edullisia ja niitä oli paljon saatavilla. Nahkatehdas lopetti toimintansa 1900-luvulle tultaessa, jolloin kemiallinen parkitseminen ohitti vanhan nahankäsittelytavan.  Rouvrayssa nahka oli käsitelty tammenkuoresta murskaamalla tehdyllä aineella.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Seili (dokumenttielokuva)

**Seili** on Lotta Petronellan ohjaama suomalainen dokumenttielokuva vuodelta 2020..

Elokuva kertoo Paraisissa, Seilin saarella sijainneesta laitoksesta, jonne yhteiskuntakelvottomiksi koetut naiset sijoitettiin ja jossa heitä tarkkailtiin.

## Lähteet
Rouvray

**Rouvray** voi tarkoittaa seuraavia:

## Maantiede
* Rouvray, kunta Ranskassa Côte-d'Orin departementissa
* Rouvray, kunta Ranskassa Euren departementissa
* Rouvray, kunta Ranskassa Yonnen departementissa
* Rouvray-sur-Andelle, ent. kunta Ranskassa Seine-Maritimen departementissa, nykyisin osa Rouvray-Catillonin kuntaa.
Mari Laaksonen

**Mari Laaksonen** (s. 1986) on suomalainen runoilija ja yhden romaanin kirjoittanut kirjailija. 

Mari Laaksonen on julkaissut kaksi kokoelmaa ntamo-kustantamon kautta. Esikoisteos oli nimeltään *Galleria Noesis*. Laaksosen kolmas kokoelma on Poesian keväällä 2022 julkaisema *Degne*. 

Mari Laaksonen on syntynyt 1988 Orivedellä. Hän on opiskellut matematiikkaa ja filosofiaa ja tehnyt pro gradu -työn performativiisuudesta Jacques Derridan filosofiassa 2014. Kirjoittamista hän on opiskellut Oriveden Opiston Kirjoittajalukiossa 2002-2005 ja Tampereen Viita-Akatemiassa 2009-2011. Hänen runojaan on julkaistu kirjallisuuslehti Särössä ja Jyväskylän kirjallisuuden ainejärjestölehdessä Naagassa. Hän sai kunniamaininnan J. H. Erkon kirjoituskilpailussa 2013 ja on vuoden 2013 Lavarunouden Suomen mestari. Laaksosen ensimmäinen romaani ilmestyi 2025. 

## Teokset
* 
* 
* 
* *Miksi joet juoksevat.* Aviador, 2025. 

## Lähteet

## Aiheesta muualla
* Mari Laaksonen ntamon sivulla
* Mari Laaksonen Poesian sivulla
* Mari Laaksosen pienoisromaani Miksi joet juoksevat Aviadorin sivulla
*Mari Laaksonen keskustelee romaanistaan Turun kirjamessuilla
Saint-Andeux

**Saint-Andeux** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 36 kilometriä Montbardin kaupungista lounaaseen.

Saint-Andeux'n kirkko on peräisin 1500-luvulta. Kirkon kuori, laiva ja kaksi kappelia muodostavat latinalaisen ristin. Pohjoinen kappeli avattiin vuonna 1843, ja laivaa laajennettiin vuonna 1861.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Saint-Didier (Côte-d’Or)

**Saint-Didier** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 44 kilometriä Montbardin kaupungista etelään.

Pyhälle Didierille omistettu seurakuntakirkko rakennettiin uudelleen vuonna 1847 vanhan kappelin tilalle. Kirkolta on näköala lammelle, jossa on vanha mylly. Vuonna 1900 lampea käytettiin vielä puutavaran uittoon. Tuolloin kunnassa oli viisi majataloa ja väkiluku oli 815 asukasta. Kunta oli tuolloin vilkas ja siellä toimi kaksi myllyä, viisi puukenkien valmistajaa, iestehdas, kaksi puuhiiliyritystä, kaksi karjakauppiasta, kolme pyöräntekijää ja kaksi muuraria.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Erika Fisch

**Erika Fisch** (myöh. **Claus**, 29. huhtikuuta 1934 Hannover – 9. marraskuuta 2021 Hannover) oli saksalainen pikajuoksija, pika-aitajuoksija ja pituushyppääjä.

Jaetun Saksan aikana Länsi-Saksaa edustanut Fisch saavutti Belgradin EM-kilpailuissa 1962 hopeaa Länsi-Saksan pikaviestijoukkueessa ja jaetun pronssisijan 80 metrin aitajuoksussa. Pituushypyssä hän sijoittui EM-kilpailuissa neljänneksi vuonna 1954 ja 12:nneksi vuonna 1958. Melbournen kesäolympialaisissa 1956 Fisch oli pituushypyssä neljäs. Hän ei pystynyt loukkaantumisen vuoksi kilpailemaan Melbournen pikaviestissä, missä muutama kuukausi ennen olympialaisia maailmanennätyksen juossut Saksojen yhteisjoukkue olisi ollut hänen vahvistamanaan ennakkosuosikkien joukossa. Saksan mestaruuksia Fisch voitti kaksinumeroisen määrän. Hän kuoli Hannoverissa 87-vuotiaana 9. marraskuuta 2021.

## Lähteet
* 

### Viitteet

## Aiheesta muualla
*
Saint-Didier

**Saint-Didier** voi tarkoittaa seuraavia:

## Maantiede
* Saint-Didier, kunta Ranskassa Côte-d'Orin departementissa
* Saint-Didier, kunta Ranskassa Ille-et-Vilainen departementissa
* Saint-Didier, kunta Ranskassa Juran departementissa
* Saint-Didier, kunta Ranskassa Nièvren departementissa
* Saint-Didier, kunta Ranskassa Vauclusen departementissa
Oscodan piirikunta

**Oscodan piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 8&nbsp;219 vuonna 2020. Piirikunnan hallintokeskus on Mio ja suurin kunta on Big Creek Township. Piirikunta on perustettu vuonna 1840.

## Väestö
Vuonna 2020 Oscodan piirikunnan 8&nbsp;219 asukkaasta valkoisia oli 96,7&nbsp;%, alkuperäisasukkaita 1,0&nbsp;%, mustia 0,5&nbsp;% ja aasialaisia 0,2&nbsp;%. Vuonna 2019 7,8&nbsp;% asukkaista puhui kotonaan jotain muuta kieltä kuin englantia ja 1,1&nbsp;% asukkaista oli syntynyt ulkomailla.

## Lähteet

## Aiheesta muualla
Raimo Sarmas

**Raimo Einari Sarmas** (17. syyskuuta 1931 Helsinki – 4. lokakuuta 1994 Tampere) oli suomalainen trumpettitaiteilija ja pedagogi. Hän toimi Tampereen kaupunginorkesterissa trumpetin äänenjohtajana 1960–1974 ja Tampereen konservatorion trumpetinsoiton lehtorina 1974–1990 . Sarmas oli perustamassa Tampere Big Bandiä vuonna 1984 yhdessä Jarno Sinisalon ja Risto Tannerin kanssa.

Sarmas palkittiin Muusikkojen liiton tunnustuspalkinnolla vuonna 1987. Kansainvälinen *Raimo Sarmas -trumpettikilpailu* on järjestetty Lieksan Vaskiviikoilla neljästi vuodesta 1999 alkaen.

## Lähteet
Crawfordin piirikunta (Michigan)

**Crawfordin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 12&nbsp;988 vuonna 2020. Piirikunnan hallintokeskus on Graylingin kaupunki ja suurin kunta on Grayling Charter Township. Piirikunta on perustettu vuonna 1840.

## Väestö
Vuonna 2020 Crawfordin piirikunnan 12&nbsp;988 asukkaasta valkoisia oli 96,0&nbsp;%, mustia 0,9&nbsp;%, alkuperäisasukkaita 0,8&nbsp;% ja aasialaisia 0,8&nbsp;%. Vuonna 2019 2,4&nbsp;% asukkaista puhui kotonaan jotain muuta kieltä kuin englantia ja 1,9&nbsp;% asukkaista oli syntynyt ulkomailla.

## Lähteet

## Aiheesta muualla
Banská Štiavnica (piiri)

**Banská Štiavnican piiri** () on Slovakian piiri Banská Bystrican alueella. Sen väkiluku oli vuoden 2019 lopussa 16&nbsp;069.

Banská Štiavnican piirillä on Slovakian sisällä yhteistä rajaa Krupinan, Levicen, Žarnovican, Žiar nad Hronomin sekä Zvolenin piirien kanssa.

Vuoden 2010 lopussa Banská Štiavnican piirin asukkaista 51,7 prosenttia oli naisia ja noin 48,3 prosenttia miehiä. Vuoden 2011 lopussa piirin väestöstä 88,7 prosenttia oli slovakkeja. Alle 14-vuotiaiden osuus väestöstä oli vuoden 2011 lopussa 14,4 prosenttia, 15–64-vuotiaiden 72,7 prosenttia ja yli 65-vuotiaiden 12,9 prosenttia ja väestön keski-ikä oli 39,5 vuotta. Banská Štiavnican piirin väkiluvun ennakoidaan pienenevän 14&nbsp;166 asukkaaseen vuoteen 2040 mennessä.

## Väestö

## Kunnat
Banská Štiavnican piirin 15 kuntaa. Ne kunnat, jotka ovat myös kaupunkeja ovat luettelossa lihavoituja.

* Baďan
* Banská Belá
* **[[Banská Štiavnica]]**
* Banský Studenec
* Beluj

* Dekýš
* Ilija
* Kozelník
* Močiar
* Počúvadlo

* Podhorie
* Prenčov
* Svätý Anton
* Štiavnické Bane
* Vysoká

## Lähteet
Milly-sur-Bradon

**Milly-sur-Bradon** on kunta Koillis-Ranskassa Meusen departementissa Grand Estin alueella. Kunnassa asui 151 asukasta vuonna 2018 ja sen pinta-ala on 10,4 neliökilometriä.

Milly-sur-Bradonin naapurikunnat ovat Fontaines-Saint-Clair, Dun-sur-Meuse, Lion-devant-Dun, Mouzay, Murvaux ja Sassey-sur-Meuse. Kunnan korkeus merenpinnasta on 169–338 metriä.

Milly-sur-Bradonin väkiluku on pienentynyt 76 asukkaalla vuodesta 1968, jolloin kunnassa asui 227 asukasta. Vuonna 2007 kunnan asukkaista 53 prosenttia oli naisia ja 47 prosenttia miehiä. Suurin ikäryhmä oli 45–59-vuotiaat.

## Lähteet

## Aiheesta muualla
Laken piirikunta (Michigan)

**Laken piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 12&nbsp;096 vuonna 2020. Piirikunnan hallintokeskus on Baldwinin kylä ja suurin kunta on Pleasant Plains Township. Piirikunta on perustettu vuonna 1840.

## Väestö
Vuonna 2020 Laken piirikunnan 12&nbsp;096 asukkaasta valkoisia oli 87,9&nbsp;%, mustia 8,0&nbsp;%, alkuperäisasukkaita 0,9&nbsp;% ja aasialaisia 0,3&nbsp;%. Vuonna 2019 2,9&nbsp;% asukkaista puhui kotonaan jotain muuta kieltä kuin englantia ja 1,7&nbsp;% asukkaista oli syntynyt ulkomailla.

## Lähteet

## Aiheesta muualla
Operaatio Antler

**Operaatio Antler** () oli ydinkoesarja, jonka Yhdistynyt kuningaskunta toteutti Maralingan alueella Etelä-Australiassa syys-lokakuussa 1957.

Sarjassa Yhdistynyt kuningaskunta räjäytti kolme kilotonni-luokan ydinpommia. Operaation nimeä muuteltiin kolmasti. Aluksi se oli *Sapphire*, joka kuitenkin oli suhteellisen epäonnistunut Armstrong Whitworthin suihkumoottori. *Tadje*, *Biak* ja *Taranaki* ydinkokeiden räjäytykset toteutettiin joko metallisesta tornista taikka ilmapallosta räjäytettyinä.

Eräänä tarkoituksena oli kokeilla primääristä fissio-räjähdettä, joka vuorostaan laukaisi sekundäärisen tuhovoimaltaan suuremman fuusio-räjähteen kuten esimerkiksi Yellow Sun -räjähteen. *Teller-Ulam design* ja *Alarm Clock* kuvailevat näitä.

*Taranaki* oli voimakkain tässä koesarjassa, ja toteutettiin viimeisimpänä. Se laukaistiin ilmapallosta, muiden ollessa torniräjäytyksiä. 26,6 eli 27 kT toteutui. 25–30 kT räjähdysvoima oli odotettavissa, mutta jopa 50 kT tuhovoimaa oltiin odotettu, mikä ei kuitenkaan toteutunut.

*Indigo Hammer* -ydinkärkeä suunniteltiin ilmatorjuntaohjus Bristol Bloodhoundin taistelukärjeksi.

## Lähteet
Costaricansäkenepuu

**Costaricansäkenepuu** (*Caryocar costaricense*) on säkenepuukasvien (Caryocaraceae) heimoon kuuluva kasvilaji. Se on hyvin läheistä sukua *[[Caryocar amygdaliferum]]* -lajille ja ne voivat mahdollisesti muodostaa yhdessä yhden taksonin.

Costaricansäkenepuu on suurikokoinen puulaji, joka voi kasvaa korkeimmillaan 50 metriä korkeaksi. Sen hedelmät ovat suurikokoisia luumarjoja.

Costaricansäkenepuu kasvaa luonnossa tropiikin alankojen sulkeutuneissa metsissä sekä siellä täällä alavien maiden sademetsissä. Laji kasvaa luonnossa Keski-Amerikassa Costa Ricassa ja Panamassa.

Costaricansäkenepuuta käytetään erilaisiin tarkoituksiin. Sen hedelmiä voi syödä kypsennettyinä ja siemenissä on paljon ruoanlaittoon sopivia öljyjä. Puun kaarnaa on käytetty lääkinnällisiin tarkoituksiin, mutta merkittävin käyttökohde costaricansäkenepuulle on siitä saatava puutavara, jota käytetään paikallisesti sekä tuotetaan myyntiin. Lajin sydänpuun väri vaihtelee kellertävänharmaanruskeasta vaaleanharmaanruskeaan ja sitä on hankala erottaa pintapuusta. Sydänpuun on todettu olevan hyvin kestävä sekä ruskolaho- että valkolahosieniä vastaan. Puuta käytetäänkin rakentamisessa etenkin sellaisissa paikoissa, joissa vaaditaan kovuutta sekä hyvää säänkestävyyttä. Puutavaraa käytetään muun muassa siltojen ja veneiden rakentamiseen sekä ratapölkkyihin.

Runsaat hakkuut ovat merkittävä uhka costaricansäkenepuun säilymiselle luonnossa. Vielä hakkuitakin merkittävämpi uhka lajin säilymiselle on kuitenkin sen elinympäristöjen yleinen häviäminen ja siksi laji onkin luokiteltu vuonna 2009 vaarantuneeksi (VU) lajiksi.

## Lähteet
* Useful Tropical Plants: ''Caryocar costaricense'' 
### Viitteet

## Aiheesta muualla
* Integrated Taxonomic Information System (ITIS): ''Caryocar costaricense'' 
* Global Biodiversity Information Facility (GBIF): ''Caryocar costaricense''
Seppo Kerttula

**Seppo Kerttula** (s. 20. toukokuuta 1938) on suomalainen pesäpalloilija. Kerttula edusti pääsarjaurallaan Pesäpallon SM-sarjassa Muhoksen Urheilijoita ja Sotkamon Jymyä. Sotkamon Jymyssä pelatessaan Kerttula voitti yhden SM-kullan kaudella 1963. Samana vuonna Kerttula pelasi myös uransa ainoan Itä-Länsi-ottelun. Kerttula pelasi urallaan 77 Pesäpallon SM-sarjan ottelua. Näissä hän löi 37 tavallista juoksua ja toi 26 juoksua.

## Lähteet
KTM 450 Rally

**KTM 450 Rally** on KTM:n valmistama erämaamoottoripyörä, jolla on voitettu Dakar-ralli kymmenen kertaa ja erämaarallin maailmanmestaruus kuudesti. Pyörällä on ajettu kilpaa vuodesta 2011 lähtien.

## Historia
KTM toi uuden pyörän erämaaralleihin vuodeksi 2011, kun 450 malli korvasi KTM 690 Rally pyörän. 450:llä otettiin kaksoisvoitto 2011 Dakar-rallissa, kun Marc Coma voitti ja Cyril Despres oli toinen.

## Dakar voitot

## Maailmanmestaruus

## Lähteet
Samoan parlamenttivaalit 2021

**Samoan vuoden 2021 parlamenttivaalit** pidettiin 9. huhtikuuta ja niissä valittiin 51 edustajaa maan parlamenttiin seuraavalle viisivuotiskaudelle. Vaalien seurauksena tapahtunut vallanvaihto aiheutti poliittisen kriisin Samoalla, kun vaalit hävinnyt pääministeri, Tuila'epa Sa'ilele Malielegaoi, kieltäytyi astumasta syrjään.

## Taustat ja vaalijärjestelmä
Vuonna 2013 tehty perustuslain muutos takaa naisille 10 % kaikista parlamentin paikoista. Mikäli tarpeeksi naisia ei tule valituksi, heille osoitetaan paikat oikeuden toimesta, ja mikäli yhtäkään naista ei valita vaaleilla, parlamentin kokoa kasvatetaan 51:stä 56:een, ja lisäpaikat menevät automaattisesti naisille.

Äänioikeutettuja ovat kaikki vähintään 21-vuotiaat Samoan kansalaiset, jotka oleskelevat fyysisesti maassa vaalipäivänä. Äänestäjällä ei myöskään saa olla sovittelemattomia velkoja, holhoajaa tai rikostuomiota, josta on määrätty vähintään kahden vuoden tuomio tai se on tullut korruptioon liittyvästä rikoksesta.

## Tulokset

HRPP ja FAST saivat kumpikin 25 edustajaa, minkä lisäksi parlamenttiin valittiin yksi sitoutumaton edustaja.

## Poliittinen kriisi ja reaktioita
Malielegaoi kieltäytyi luopumasta vallasta ja lukitsi Mata'afan parlamenttitalon ulkopuolelle. Tarkoituksena oli estää Mata'afaa vannomasta virkavalaansa, minkä hän kuitenkin teki parlamenttitalon ulkopuolella, vaikkakin tämä olikin lain silmissä harmaata aluetta. Mata'afa vannoi virkavalansa virallisesti heinäkuun lopulla, jolloin hänen hallituksensa myös kokoontui ensimmäisen kerran.

## Lähteet
Poika

**Poika** on nuori mies, usein lapsi tai teini. 

## Etymologia
Suomen kielen sana ”poika” on yksi varhaiskantasuomen vanhimmista sanoista. Ruotsin kielen sana ”pojke” on tullut kieleen suomen kielestä. 

## Poikien asema yhteiskunnassa
Historiallisesti poikalapsia on haluttu enemmän kuin tyttölapsia, varsinkin monarkioiden aikoina. Joissakin kulttuureissa asia on edelleen näin. Tyttölapsia esimerkiksi abortoidaan näissä kulttuureissa poikalapsia useammin. 

Vuonna 2017 tehdyn tutkimuksen mukaan maailman 152&nbsp;miljoonasta lapsityöläisestä 88&nbsp;miljoonaa oli poikia ja 64&nbsp;miljoonaa tyttöjä. 

Sukupuolirooleja haastavat pojat kokevat vanhemmiltaan enemmän kaltoinkohtelua kuin sukupuolirooleja haastavat tytöt. Heillä on myös suurempi riski sairastua masennukseen ja tehdä itsemurha aikuistuessa.

## Lähteet

## Aiheesta muualla
Heli Jürgenson

**Heli Jürgenson** (s. 9. toukokuuta 1969 Kiviõli) on virolainen kuoronjohtaja.

Jürgenson valmistui vuonna 1988 Tallinnan Georg Ots -musiikkiopistosta, jossa oli opiskellut Ants Sootsin ja Ebe Pillen johdolla. Hän valmistui myös Viron musiikki- ja teatteriakatemiasta, jossa hänen opettajanaan toimi Ants Soots. Vuonna 1992 Jürgensonista tuli Tallinnan Georg Ots -musiikkiopiston kuoronjohdon opettaja, ja vuosina 2003–2007 hän toimi sen kuoronjohdon laitoksen johtajana. Vuosina 2001–2004 hän opetti Viron evankelis-luterilaisen kirkon teologian instituutissa. Jürgenson oli vuosina 2001–2011 Estonia-kansallisoopperan kuoromestari. Vuonna 2011 hänestä tuli Viron filharmonisen kamarikuoron kuoromestari.

Jürgenson on johtanut lukuisia kuoroja, jotka ovat hänen johdollaan saavuttaneet kilpailumenestystä. Hän on johtanut useilla laulujuhlilla ja osallistunut tuomariston työhön useissa kuorokilpailuissa. Jürgenson on kantaesittänyt muiden muassa Piret Ripsin ja Mart Siimerin teoksia. Vuonna 2013 Viron kuoroliitto nimesi Jürgensonin vuoden kuoronjohtajaksi. Toistamiseen hänet valittiin vuoden 2020 kuoronjohtajaksi. Vuonna 2020 hän myös sai Valkoisen Tähden ritarikunnan merkin neljännessä luokassa.

## Lähteet
Fredrik Terho

**Fredrik Terho** (vuoteen 1906 **Eklöf**, 10. lokakuuta 1867 Kokemäki – 8. elokuuta 1947 Turku) oli suomalainen ratamestari, joka kehitti ensimmäisen nykyaikaisen kertalämmitteisen kiukaan. Terhon kehittämä patentti oli ensimmäinen, jossa kiuaskivet olivat peltisen kuoren sisällä.

Terho syntyi Kokemäen Säpilässä ja valmistui Turun teollisuuskoulun tie- js vesirakennusosastolta vuonna 1894. Vuosina 1899–1913 hän työskenteli  ratamestarina Suolahden asemalla ja 1913–1932 Auran rautatieasemalla. Vuonna 1910 Terho sai patentin keksimälleen metallikuoriselle saunauunille, joita hän ryhtyi valmistamaan Suolahdessa. Terhon keksinnössä perinteinen lämpöä varaava muuraus jäi pois, jolloin kiukaasta tuli kevyempi ja nopeampi lämmittää. Samana vuonna hän sai patentin myös kiukaalle, johon oli liitetty lämminvesisäiliö.

Terho tunnettiin myös kellonrakentajana. Hän on tehnyt muun muassa Kokemäen kirkon vuonna 1936 valmistuneen tornikellon.

## Lähteet
OnePlus 9

**OnePlus 9** on OnePlussan 23. maaliskuuta 2021 julkistama älypuhelin. Suomessa se tuli myyntiin 699 euron hintaan. Puhelimesta julkistettiin samaan aikaan parempi versio OnePlus 9 Pro.

Puhelimessa on kahdeksanydinprosessori ja 6,55 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran 50 megapikseliä ja monokromikameran kaksi megapikseliä. Etukameran tarkkuus on 16 megapikseliä. Puhelimessa on näytönalainen sormenjälkitunnistin. Akun kapasiteetti on 4&nbsp;500 milliampeerituntia, ja se tukee 65 watin pikalatausta ja 15 watin langatonta latausta. 

Puhelin julkaistiin Android 11 (OxygenOS 11) -käyttöjärjestelmällä, mutta on päivittynyt sittemmin Android 12 (ColorOS 12) -käyttöjärjestelmään. Puhelimelle on luvattu päivitystuki Android 14 -käyttöjärjestelmäversioon saakka.

## Lähteet

## Aiheesta muualla
* OnePlus 9 OnePlussan sivuilla
Elias Collin

**Elias Collin** (s. 12. syyskuuta 2003) on suomalainen jalkapalloilija. Ennen vuotta 2022 pelasi Käpylän Pallossa  ja sitten Valkeakosken Hakassa ja TPS:ssa.

## Lähteet
The Boy Named If

**The Boy Named If** on Elvis Costellon studioalbumi, joka julkaistiin 14. tammikuuta 2022.
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet